รับประทานยาคุมฉุกเฉินไปเมื่อวันที่10ธันวาคมแล้วมีอาการเจ็บบริเวณท้องน้อย ปกติเป็นคนที่ประจำเดือนจะมาไม่ค่อยปกติอยู่แล้ว บ้างที่ก็มาช่วงต้นเดือน บ้างที่ก็มากลางเดือน แต่เวลามีประจำเดือนจะมีอาการปวดท้องบ่อยๆ หลังกินยาคุม ประจำเดือนมาช่วงวันที่22ธันวาคม ต่อมาเดือนมกราคมประจำเดือนไม่มา มีสิทธิ์ท้องไหมค่ะ
สวัสดีค่ะ การรับประทานยาคุมฉุกเฉินอาจทำให้-ประจำเดือนมาผิดปกติหรือมีเลือดออกจากช่องคลอดก่อนมีประจำเดือน-คัดตีงหน้าอก-คลื่นไส้ อาเจียน-ปวดท้อง-ปวดศีรษะจากอาการที่เล่ามาน่าจะเกิดจากผลข้างเคียงของยาคุมฉุกเฉินได้ แต่อย่างไรก็ตามไม่ควรเป็นอาการปวดท้องมากหรือเป็นเรื้อรัง และประจำเดือนที่มาคลาดเคลื่อน สุดท้ายแล้วก็ควรจะมา ไม่ควรหายไปในเดือนถัดไปแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้ายังมีปวดท้องเรื้อรัง ควรแจ้งแพทย์ด้วย ถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก